NORAKSTS

|  |  |
| --- | --- |
| 26.08.2021. | Nr.13/3 |

**ILGTERMIŅA AIZŅĒMUMA ŅEMŠANA PRIORITĀRĀ INVESTĪCIJU PROJEKTA “JAUNRADES NAMA “JUNDA” STRUKTŪRVIENĪBAS “LEDIŅI” PĀRBŪVE UN LABIEKĀRTOŠANA 1.KĀRTA” ĪSTENOŠANAI**

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2021.gadam” 12.panta trešās daļas 5.punktu un 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”, Jelgavas pilsētas attīstības programmas 2014.-2020.gadam investīciju plāna  3.sadaļu “Investīciju projekti rīcībpolitiku īstenošanai”, kurā iekļauta projekta ideja Nr.1.7.1. “Bērnu un jauniešu centra "Junda" nometnes "Lediņi" infrastruktūras attīstība” un saskaņā ar Jelgavas valstspilsētas pašvaldības veiktajiem iepirkumu rezultātiem,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē vai citā kredītiestādē ar tās noteikto kredīta procentu likmi ilgtermiņa aizņēmumu prioritārā investīciju projekta “Jaunrades nama “Junda” struktūrvienības “Lediņi” pārbūve un labiekārtošana 1.kārta” īstenošanai 400 000,00 *euro* (četri simti tūkstoši *euro* 00 *centi*) uz 20 gadiem.
2. Aizņēmuma pamatsummas atmaksu sākt ar 2024.gada 20.septembri.
3. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā